CELEX: 32020D2031
Language: fi
Date: 2020-12-10 00:00:00
Title: Neuvoston päätös (YUTP) 2020/2031 annettu 10 päivänä joulukuuta 2020, Euroopan unionin valmiuksien kehittämistä koskevasta operaatiosta Somaliassa (EUCAP Somalia) annetun päätöksen 2012/389/YUTP muuttamisesta

11.12.2020   
               
               
                  FI
               
               
                  Euroopan unionin virallinen lehti
               
               
                  L 419/26
               
            
         NEUVOSTON PÄÄTÖS (YUTP) 2020/2031
         annettu 10 päivänä joulukuuta 2020,
         Euroopan unionin valmiuksien kehittämistä koskevasta operaatiosta Somaliassa (EUCAP Somalia) annetun päätöksen 2012/389/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 16 päivänä heinäkuuta 2012 päätöksen 2012/389/YUTP (1) Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR).
                  
               
                     (2)
                  
                  
                     Neuvosto hyväksyi 12 päivänä joulukuuta 2016 päätöksen (YUTP) 2016/2240 (2), jolla operaation toimeksiantoa muutettiin siten, että pääkohteena on valmiuksien kehittäminen Somaliassa, ja jolla operaation nimi muutettiin muotoon EUCAP Somalia.
                  
               
                     (3)
                  
                  
                     Neuvosto hyväksyi 10 päivänä joulukuuta 2018 päätöksen (YUTP) 2018/1942 (3) päätöksen 2012/389/YUTP muuttamisesta EUCAP Somalian voimassaolon jatkamiseksi ja rahoitusohjeen vahvistamiseksi 31 päivänä joulukuuta 2020 päättyvälle kaudelle. Kyseistä rahoitusohjetta korotettiin neuvoston päätöksellä (YUTP) 2020/663 (4).
                  
               
                     (4)
                  
                  
                     Somaliassa ja Afrikan sarvessa toteutettavien YTPP-toimien kokonaisvaltaisen ja koordinoidun strategisen tarkastelun yhteydessä poliittisten ja turvallisuusasioiden komitea päätti jatkaa EUCAP Somalian voimassaoloa 31 päivään joulukuuta 2022 ja muuttaa sen toimeksiantoa.
                  
               
                     (5)
                  
                  
                     Päätös 2012/389/YUTP olisi sen vuoksi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2012/389/YUTP seuraavasti:
            
                        1)
                     
                     
                        Korvataan 2 ja 3 artikla seuraavasti:
                        
                           ”2 artikla
                           
                           Operaation tehtävänmäärittely
                           
                              1.   EUCAP Somalia avustaa Somaliaa sen meriturvallisuuteen liittyvien valmiuksien vahvistamisessa, jotta se voisi tehostaa merioikeuden täytäntöönpanoa.
                           
                           
                              2.   Lisäksi EUCAP Somalia avustaa Somaliaa sen poliisin valmiuksien vahvistamisessa tarkoituksena tukea Somalian siirtymävaihetta koskevan suunnitelman täytäntöönpanoa turvallisuuteen liittyvien vastuiden siirtämiseksi Somalian viranomaisille.
                           
                        
                        
                           3 artikla
                           Tavoitteet ja tehtävät
                           
                              1.   Toteuttaakseen 2 artiklassa tarkoitetun tehtävänmäärittelyn EUCAP Somalia
                              
                                          a)
                                       
                                       
                                          parantaa Somalian valmiuksia siviilioikeudellisen merilainsäädännön täytäntöönpanossa, jotta Somalia voisi harjoittaa tehokasta meriasioiden hallinnointia rannikollaan, sisävesillään, aluemerellään ja talousvyöhykkeellään;
                                       
                                    
                                          b)
                                       
                                       
                                          vahvistaa Somalian valmiuksia suorittaa kalastusta koskevia tarkastuksia ja valvontaa, huolehtia etsintä- ja pelastustoimista merellä, torjua salakuljetusta ja merirosvousta sekä valvoa rannikkoaluetta maalta ja mereltä käsin;
                                       
                                    
                                          c)
                                       
                                       
                                          vahvistaa sisäisen turvallisuuden ministeriön ja Somalian poliisivoimien valmiuksia panna täytäntöön Somalian siirtymävaihetta koskevan suunnitelma turvallisuuteen liittyvien vastuiden siirtämiseksi Somalian viranomaisille.
                                       
                                    
                           
                              2.   EUCAP Somalia pyrkii näihin tavoitteisiin tukemalla Somalian viranomaisia tarvittavan lainsäädännön kehittämisessä ja oikeusviranomaisten perustamisessa
                              
                                          a)
                                       
                                       
                                          antamalla Somalian siviilioikeudellisen merilainsäädännön täytäntöönpanosta vastaaville elimille tarvittavaa ohjausta, neuvontaa, koulutusta ja välineistöä,
                                       
                                    
                                          b)
                                       
                                       
                                          antamalla, siinä määrin kuin se on mahdollista, neuvoja ja ohjausta toimintapolitiikasta, johtamisesta, valvonnasta ja koordinoinnista sekä antamalla hanketukea ja välineistöä sisäisen turvallisuuden ministeriölle ja Somalian poliisivoimille unionin ja kansainvälisten kumppaneiden aloitteiden tukemiseksi.
                                       
                                    
                           
                              3.   Näiden tavoitteiden toteuttamiseksi EUCAP Somalia toimii neuvoston hyväksymissä operatiivisissa suunnitteluasiakirjoissa esitettyjen toimintalinjojen ja tehtävien mukaisesti.
                           
                           
                              4.   EUCAP Somalia ei suorita täytäntöönpanotehtäviä.”
                           
                        
                     
                  
                        2)
                     
                     
                        Lisätään 13 artiklan 1 kohtaan alakohta seuraavasti:
                        ”EUCAP Somaliaan liittyviin menoihin tarkoitettu rahoitusohje 1 päivänä tammikuuta 2021 alkavalle ja 31 päivänä joulukuuta 2022 päättyvälle kaudelle on 87 780 000 euroa.”
                     
                  
                        3)
                     
                     
                        Korvataan 14 artiklan 4 ja 5 kohta seuraavasti:
                        
                           ”4.   Operaation johtaja toimii yhteistyössä muiden alueella vaikuttavien kansainvälisten toimijoiden kanssa, mukaan lukien erityisesti Yhdistyneiden kansakuntien (YK) Somalian poliittinen toimisto, YK:n huume- ja rikosjärjestö, YK:n kehitysohjelma, Interpol ja Kansainvälinen merenkulkujärjestö.
                        
                        
                           5.   Operaation johtaja koordinoi toimintansa tiiviisti Atalantan, Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia) ja asiaankuuluvien unionin avustusohjelmien kanssa.”
                        
                     
                  
                        4)
                     
                     
                        Korvataan 16 artiklan viimeinen virke seuraavasti:
                        ”Sitä sovelletaan 31 päivään joulukuuta 2022.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 10 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 2012/389/YUTP, annettu 16 päivänä heinäkuuta 2012, Euroopan unionin valmiuksien kehittämistä koskevasta operaatiosta Somaliassa (EUCAP Somalia) (EYVL L 187, 17.7.2012, s. 40).
         
            (2)  Neuvoston päätös (YUTP) 2016/2240, annettu 12 päivänä joulukuuta 2016, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 337, 13.12.2016, s. 18).
         
            (3)  Neuvoston päätös (YUTP) 2018/1942, annettu 10 päivänä joulukuuta 2018, Euroopan unionin valmiuksien kehittämistä koskevasta operaatiosta Somaliassa (EUCAP Somalia) annetun päätöksen 2012/389/YUTP voimassaolon jatkamisesta ja sen muuttamisesta (EUVL L 314, 11.12.2018, s. 56).
         
            (4)  Neuvoston päätös (YUTP) 2020/663, annettu 18 päivänä toukokuuta 2020, Euroopan unionin valmiuksien kehittämistä koskevasta operaatiosta Somaliassa (EUCAP Somalia) annetun päätöksen 2012/389/YUTP muuttamisesta (EUVL L 157, 19.5.2020, s. 1).